喺人類當中，反應時間反映咗個腦入面啲神經細胞（neurons）傳訊號以及處理資訊嘅速度，所以假設第啲因素不變，反應快係個腦處理速度高（認知功能勁）嘅表現，而反應慢可以係認知功能衰退嘅徵狀－研究顯示，智商（IQ）同反應時間有輕微嘅負相關，即係話智商高嘅人比較傾向會反應時間短（反應快）而腦退化等涉及認知功能衰退嘅病可以引致反應變慢。